|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 4708 Αθήνα, 28/06/2021

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει την διοίκηση της Attica Bank για τις άδικες και καταχρηστικές απολύσεις εργαζομένων που το μοναδικό τους «παράπτωμα» ήταν πως δεν επέλεξαν να ενταχθούν στο πρόγραμμα εθελούσιας (υποτίθεται) εξόδου. Η διοίκηση της τράπεζας προέβη στην καταγγελία της σύμβασης εργαζόμενου και στην αναστολή της σύμβασης άλλου, την ίδια στιγμή μάλιστα που οι τράπεζες στο σύνολό τους εμφανίζουν τεράστια κέρδη στους Ισολογισμούς τους.

Το ΕΚΑ καταδικάζει αυτές τις αθέμιτες εργοδοτικές πρακτικές και τονίζει ότι θα στηρίξει με όλες του τις δυνάμεις κάθε δράση των συναδέλφων και του Σωματείου τους προκειμένου να επιστρέψουν στην εργασία τους.

Απαιτούμε την άμεση ανάκληση των απολύσεων στην Attica Bank (μίας απόλυσης και μίας αναστολής) καθώς και να σταματήσει το απαράδεκτο καθεστώς πίεσης των εργαζομένων στις τράπεζες για συμμετοχή τους στα προγράμματα «εθελούσιας» εξόδου.

**Το Δ.Σ.**